GiliGold/VAD_KnessetCorpus huggingface dataset:
: סמכות שר האוצר שר האוצר רשאי לקבוע תנאי כשירות לדירקטורים ולחברי ועדות שעל דירקטוריון חברת ניהול תיקים למנות לפי פרק זה, הוראות להבטחת יעילותם של מערך הבקרה הפנימית ותכנית האכיפה הפנימית ופעילותם התקינה, לרבות הוראות לעניין חובת מינוי בעלי תפקידים שיהיו ממונים על המערך ועל התכנית כאמור ותנאי כשירותם, וכן הוראות להבטחת ניהול סיכונים יעיל.
: 24ה.
: ניהול ישיבות הדירקטוריון (א) ישיבות הדירקטוריון של חברת ניהול תיקים יתקיימו לפחות אחת לשלושה חודשים.
: (ב) רוב הדירקטורים יהיו מניין חוקי בישיבות הדירקטוריון, ובלבד שיתקיימו כל אלה: (1) נכח בישיבה דירקטור חיצוני.
: (2) מספרם של דירקטורים המכהנים כדירקטורים של יותר מגוף פיננסי אחד, שנכחו בישיבה, לא יעלה על שליש מן הנוכחים.
: (3) נעדר דירקטור חיצוני מארבע ישיבות רצופות של הדירקטוריון, תפקע כהונתו.
: 24ו.
: תפקידי הדירקטוריון תפקידו של דירקטוריון חברת ניהול תיקים יהיה בין השאר: (1) למנות מנהל כללי.
: (2) לאשר את מערך הבקרה הפנימית ואת תכנית האכיפה הפנימית, ובכלל זה לוודא כי קיימים בידי חברת ניהול התיקים כלים שמאפשרים מעקב אחר יישום מדיניות ההשקעה בהתאם להוראות ולצורכי הלקוח.
: (3) למנות מבקר פנימי בהתאם להצעת ועדת הביקורת, וכן לאשר את תכנית עבודתו בהתאם להמלצת ועדת הביקורת ולדון בממצאיו ובדרכים לתיקון הליקויים שהעלה.
: (4) לאשר את נוהלי העבודה שחברת ניהול התיקים מחויבת לקבוע על פי הוראות לפי סעיף 28(ב) לחוק.
: (5) לדון בעמידת חברת ניהול התיקים בתנאי הרישיון כקבוע בסעיף 8.
: 24ז.
: ועדות דירקטוריון (א) דירקטוריון של חברת ניהול תיקים רשאי לאצול סמכות שלו, למעט לפי סעיף 24ו, לוועדה שרוב חבריה הם דירקטורים ובהם דירקטור חיצוני ובין חבריה יכול שיהיו גם מי שאינם דירקטורים (להלן – ועדת דירקטוריון).
: (ב) דירקטוריון של חברת ניהול תיקים יקבע את הרכב ועדת הדירקטוריון באופן שיאפשר לוועדת הדירקטוריון למלא את הייעוד שלשמה הוקמה.
: 24ח.
: ועדת ביקורת (א) דירקטוריון של חברת ניהול תיקים ימנה מבין חבריו ועדת ביקורת (להלן – ועדת הביקורת).
: (ב) תפקידיה של ועדת הביקורת יהיו: (1) להציע לדירקטוריון מועמד לתפקיד מבקר פנימי בהתאם לסעיף 24ו(4) לחוק, לדון בתכנית העבודה שהוצעה על ידי המבקר הפנימי ולהגיש לדירקטוריון המלצותיה לגבי התכנית.
: (2) לעמוד על ליקויים בפעילות חברת ניהול התיקים, באמצעות המבקר הפנימי וגורמי בקרה ופיקוח אחרים, ולהציע לדירקטוריון דרכים לתיקונם.
: (3) לבחון את מערך הביקורת הפנימית של חברת ניהול התיקים ואת תפקודו של המבקר הפנימי וכן אם עומדים לרשותו המשאבים והכלים הנחוצים לו לצורך מילוי תפקידו.
: (4) לאשר כי מתקיימים לגבי הדירקטורים החיצוניים תנאי הכשירות שנקבעו בסעיף 240 לחוק החברות כאמור בסעיף 24ב(א).
: (ג) מספר חבריה של ועדת ביקורת לא יפחת משלושה, כל הדירקטורים החיצוניים יהיו חברים בוועדת הביקורת ויהוו בה רוב.
: (ד) יושב ראש דירקטוריון חברת ניהול התיקי, וכל דירקטור שמועסק על ידי חברת ניהול התיקים, או מספק לו שירותים דרך קבע, בעל השליטה בחברת ניהול התיקים או קרובו, לא יהיו חברים בוועדת הביקורת.
: לעניין זה "קרוב" – כהגדרתו בחוק החברות.
: (ט) מניין חוקי בישיבת ועדת הביקורת הוא שלושה חברים לפחות, ובהם דירקטור חיצוני.
: , הפרוטוקול יעמוד לעיונו של כל דירקטור של מנהל הקרן.
: 24ט.
: מבקר פנימי (א) על המבקר הפנימי שימונה לפי סעיף 24ו(4) יחולו הוראות סעיפים 3(א), 4(ב), 8, 9, 10 ו-12 לחוק הביקורת הפנימית, תשנ"ב-1992, בשינויים המחויבים.
דניאל אילון: אני מסבה את תשומת לבך לטעות סופר שנפלה כאן, בסעיף 24ח, ב-(י), היה צריך להיות כמובן מנהל התיקים ולא מנהל הקרן.
: (ב) המבקר הפנימי יבדוק, בין היתר, את תקינותן של פעולות חברת ניהול התיקים מבחינת השמירה על הוראות דין, על נוהל עסקים תקין ועל הנהלים שקבע הדירקטוריון של חברת ניהול התיקים לפי סעיף 18(8).
: (ג) המבקר הפנימי ידווח על ממצאיו ליושב ראש הדירקטוריון, לוועדת הביקורת ולמנהל הכללי.
: לא היה לדירקטוריון יושב ראש, ידווח המבקר הפנימי על ממצאיו לדירקטוריון של חברת ניהול התיקים ולמנהל הכללי.
: 24י.
: סייג לתחולה הוראות פרק ד'1 לא יחולו על חברת ניהול התיקים במהלך ששת החודשים הראשונים מאז הפך לחברת ניהול תיקים".
: (3) בתוספת השנייה - (א) בסוף חלק א' יבוא - "(30) כיהן כדירקטור ביותר משני גופים פיננסיים בעת אחת, בניגוד להוראות סעיפים 24ב(ג) או כיהן כחבר ועדת ביקורת, בניגוד להגבלות הקבועות בסעיף 24ח(ד).
: (31) לא ערך פרוטוקול בישיבת דירקטוריון כנדרש בסעיף 24ה(ג), בישיבת דירקטוריון כנדרש בסעיף 24ז(ד) או בישיבת ועדת ביקורת כנדרש לפי סעיף 24ח(ח).
: (32) הפר הוראות לפי סעיפים 24ג(ב) או (ג), 24ה(א) או (ב) או 24ז(ג) או (ד) בדבר ניהול ישיבות דירקטוריון וועדות דירקטוריון.
: (33) הפר הוראות לפי סעיפים 24ב(א), (ג) או (ד), 24ג(ו), 24ז(ב) בדבר כהונה ומינוי של דירקטורים, דירקטורים חיצוניים, הרכב הדירקטוריון של חברת ניהול תיקי, הרכב ועדות הדירקטוריון או הגבלות על כהונה בדירקטוריון של חברת ניהול תיקים או של ועדות דירקטוריון.
: (34) הפר הוראות סעיף 24ג(ד) או (ה), בדבר הגבלה על כהונת מנהל כללי והקניית סמכויות המנהל הכללי.
: (35) הפר הוראות לפי סעיף 24ד בדבר תנאי כשירות לדירקטורים ולחברי ועדות, בדבר מערך הבקרה הפנימית וכתנית האכיפה הפנימית ובדבר ניהול סיכונים.
: (36) הפר את הוראות סעיף 24ו(2), (3), (5) או (6) בכך שהדירקטוריון של חברת ניהול התיקים לא מילא אחר תפקיד מתפקידיו לפי הסעיף האמור במשך תקופה שעולה על שישה חודשים.
: (37) הפר הוראות לפי סעיפים 24ח(ג) או (ד) בדבר הרכב ועדת ביקורת שמינה והגבלות על כהונה בה.
: (38) הפר הוראות סעיף 24ח(ז) בעניין קיום ישיבות ועדת ביקורת.
: (39) הפר הוראות סעיפים 24ח(ב)(1) או 20א(ב)(2) בכך שוועדת הביקורת שמינה לא דנה בתכנית העבודה של המבקר הפנימי או בדרכים לתיקון ליקויים שנמצאו".
: (ב) בסוף חלק ב' יבוא: "(7) הפר הוראות סעיף 24ג(א) בדבר מינוי יושב ראש דירקטוריון.
: (8) הפר הוראות סעיף 24ו(1) בדבר מינוי מנהל כללי.
: (9) הפר הוראות סעיף 24ו(4) בדבר מינוי מבקר פנימי.
: (10) הפר הוראות סעיף 24ח(א) בדבר מינוי ועדת ביקורת".
: (3) בסוף התוספת הרביעית יבוא: "תוספת חמישית (סעיף 24א) "חברת ניהול תיקים" – (א) חברה שהיא בעלת רישיון מנהל תיקי השקעות אשר ביום 31 בדצמבר של שנת כספים התקיימו לגביה אחד משני תנאים אלה או שניהם - (1) היו לה מעל חמישים לקוחות ושווי הנכסים הכולל שלה הוא מעל חמישה מיליארד שקלים חדשים.
: (2) היו לה מעל אלף לקוחות.
: (ב) ימשיכו לראות חברה כחברת ניהול תיקים גם אם חדלו להתקיים בה התנאים המפורטים בסעיף קטן (א) עד תום חמש שנים מיום שלא התקיים בה אף אחד מן התנאים כאמור.
: "שווי נכסים כולל" – שוויים של ניירות הערך והנכסים הפיננסיים שבניהולה של חברת ניהול תיקים כפי שדווח לרשות לפי סעיף 27ג לחוק".
: תחילה תחילתו של חוק זה שישה חודשים מיום פרסומו.
דניאל אילון: למעשה כפי שהוצג קודם על ידי חבר הכנסת אמנון כהן, אנחנו ביקשנו להחיל הוראות של ממשל תאגידי גם ביחס לחברות ניהול תיקים.
דניאל אילון: חברות ניהול תיקים ולא חברות אחרות המוסדרות על פי אותו חוק, למעשה חברות הייעוץ והמשווקים.
דניאל אילון: גם אז לא על כל חברות ניהול התיקים כי רצינו לאזן בין עלות ותועלת, עלות ההסדרה הזאת בוודאי היא משמעותית.
דניאל אילון: משכך, החלנו את זה רק על מנהלי התיקים הגדולים ביותר.
דניאל אילון: תוכלו לראות בתוספת מהי חברה שנחשבת חברת ניהול תיקים לצורך החלת ההוראות האלה.
דניאל אילון: בעצם יצרנו מבחן כפול ואמרנו שכדי שההוראות יחולו, צריך להתקיים לפחות אחד מאלה: או שיש הרבה מאוד לקוחות, קרי, למעלה מאלף לקוחות, או שיש גם מספר משמעותי של לקוחות אך נמוך מזה וקבענו אותו כ-51, אך אם היא מנהלת שווי נכסים מאוד מאוד גדול, חמישה מיליארד שקלים.
דניאל אילון: אמרנו שכשמגיעים לשם, זאת מסה מספיק גדולה.
דניאל אילון: כמות ניגודי העניינים הפוטנציאלית היא מספיק גדולה ומשכך נכון להחיל את אותן הוראות ממשל תאגידי והתאמות כמובן.
דניאל אילון: אתם רואים שאלה אותן הוראות שקראנו קודם לכן אבל בהתאמה.
דניאל אילון: על מנת לסבר את האוזן.
דניאל אילון: מתוך 176 חברות ניהול תיקים הפועלות היום, מהבחינה שלנו, מי שההסדרה תחול עליו, אלה למעשה 13 חברות בלבד.
דניאל אילון: אמנם רק 13 חברות אבל הן מנהלות שבעים אחוזים משווי הנכסים המנוהל באופן כללי ולכן נראה לנו שמבחינת איזון האינטרסים זה בא באופן מיטבי בהצעה שהונחה כאן.
רונן סולומון: אני למעשה אחזור על טענה שהעליתי קודם.
רונן סולומון: אם אנחנו לוקחים את התיקון, את החלק הראשון שלמעשה רובו נשאב מתיקון 15 לחוק השקעות משותפות בנאמנות, למעשה התיקון שמקביל שחל לפי חוק הסדרת העיסוק, למעשה פעם ראשונה מוקרא ומוצג בפני חברות ניהול התיקים.
רונן סולומון: ליתר דיוק, רובן לא ראו את זה.
רונן סולומון: זאת הערה ראשונה.
רונן סולומון: לכן כנראה אנחנו נביא את עיקר הערותינו לקראת ההכנה לקריאה שנייה ושלישית.
רונן סולומון: הערה שנייה.
רונן סולומון: יש כאן איזושהי טעות, ולדעתי טעות טכנית, שצריך לעמוד עליה.
רונן סולומון: בתוספת החמישית, בעמוד האחרון, בסעיף בו נאמר שהיו לה מעל אלף לקוחות.
רונן סולומון: מבדיקה שאנחנו ערכנו, לקוח ממוצע מנהל בערך 300 אלף שקלים ולכן אם מכפילים אלף כפול 300 אלף, יוצא כ-300 מיליון.
רונן סולומון: כלומר, חברה לניהול תיקים שמנהלת 300 מיליון, נכנסת תחת החוק כי כתוב היה ועומד באחד משני התנאים.
רונן סולומון: לכן צריך לעשות את זה ל-10,000 לקוחות, שזה מהווה ציבור.
דניאל אילון: למה?
דניאל אילון: אמרנו שמבחן הגודל הוא או בגלל מסה מאוד גדולה של לקוחות, בלי קשר לשווי.
רונן סולומון: אלף זה לא מסה.
דניאל אילון: אז זה לא עניין של טעות אלא עניין של השקפת עולם.
דניאל אילון: או בגלל שמספר הלקוחות הוא מאוד מאוד גדול או בגלל ששווי הנכסים הוא מאוד מאוד גדול.
רונן סולומון: למעשה יצא שטכנית גם חברה שמנהלת 300 מיליון שקלים, שלא תכננו בכלל שהיא תהיה תחת החוק הזה, נופלת תחת החוק.
רונן סולומון: לכן לא יהיו 13 חברות שיפעלו לפי ממשל תאגידי אלא יהיו כאן בערך 176 חברות.
דורית גילת: ספרו את זה.
דניאל אילון: ספרנו גם את אלה.
רונן סולומון: גם את אלה שיש להם 300 מיליון ומעלה?
אמנון כהן: יש טיעונים חשובים.
אמנון כהן: זאת קריאה ראשונה ואני מבקש לבחון את הדברים האלה לקראת הכנה לקריאה שנייה ושלישית.
אמנון כהן: אני מבקש לבחון את כל ההערות שאתה מעלה וגם לגבי הערתך עכשיו.
אמנון כהן: אנחנו לא רוצים לפגוע ולהוריד את הקטנים מהשוק.
אמנון כהן: זאת לא המטרה.
אמנון כהן: אתה תסביר לנו את הדברים ובינתיים אתם תבדקו את הדברים.
אמנון כהן: לקראת הכנה לקריאה שנייה ושלישית, בוודאי שהוועדה תיתן על זה את הדעת.
אמנון כהן: לא יהיה כאן משהו שיהווה פגיעה קשה ואנחנו לא רוצים להעלים מישהו מהשוק.
אמנון כהן: זאת לא מטרת החוק.
רונן סולומון: מאחר שהנושא שוב יעלה להכנה לקריאה שנייה ושלישית, אני מבקש אם אפשר לרשום כאן עכשיו 10,000 ואז נדון על המספר.
אמנון כהן: כרגע אי אפשר.
דניאל אילון: נרשום בדברי ההסבר שהמדדים האלה ייבחנו.
רונן סולומון: אלף ומעלה, זה לא 13 חברות בשוק אלא הרבה יותר.
: הם טוענים שהם בדקו את זה.
שמשון אלבק: אולי אתם תביאו מידע סטטיסטי אחר.
רונן סולומון: הנתונים מצויים אצלכם.
רונן סולומון: אנחנו לא מחזיקים אותם.
רונן סולומון: תפרסמו את הנתונים.
אמנון כהן: הם אומרים 13 חברות.
שמשון אלבק: אם הנתונים נמצאים אצלנו, אתה מתווכח אתנו על הנתונים?
שמשון אלבק: אתה לא יודע אותם?
רונן סולומון: אני עושה סקר.
רונן סולומון: לי אין את הנתונים כמו שיש לך.
רונן סולומון: לך יש את הנתונים.
רונן סולומון: לראשונה אני שומע על חמישה מיליארד, אבל מה זה חמישה מיליארד?
אמנון כהן: בדברי ההסבר היועצת המשפטית תכתוב שאנחנו נבחן את הסוגיה לאחר שתאמתו את הנתונים ביניכם.
ציון פיניאן: בינתיים יש לנו נתונים רק של צד אחד.
ציון פיניאן: אם תביאו נתונים נגדיים, אפשר יהיה להתייחס אליהם.
רונן סולומון: הנתונים מוחזקים אצלם.
ציון פיניאן: אם הוא אומר לך רק 13 חברות, איך אתה מתווכח אתו?
דודו לביא: רק כדי לסבר את האוזן, מקור הנתונים הוא התעשייה עצמה.
דודו לביא: מנהלי התיקים.
עודד אופק: לדעתי תיקון שיידרש בעקבות חוק ייעול הליכי אכיפה.
עודד אופק: בתוספת השנייה חלק א', בהפרות, יש פרסומים שמפרסמים הגורמים השונים בשוק.
עודד אופק: אחד הפרסומים הוא על ידי יועץ ואחד הוא על ידי משווק.
עודד אופק: בתוספת השנייה, חלק א', סעיף (1), בסוף הסעיף נרשם שלא תחול הפרה אם מסר בעל הרישיון לכלי התקשורת את ההודעות כאמור וקיבל את התחייבותו בכתב לכלול הודעות כאמור בפרסום.
עודד אופק: אין הוראה מקבילה בסעיף של המשווק, בהפרה של המשווק, סעיף 10 לאותה תוספת שכתוב לגבי משווק שפרסם בכלי התקשורת.
עודד אופק: לא מופיע למעט אם מסר, גם כן, אותו בעל רישיון לכלי התקשורת את ההודעות כאמור.
דניאל אילון: על פניו זה עושה שכל.
ציון פיניאן: אנחנו נצביע על הכול.
אמיר אדיבי: אם אפשר לשאול שאלה.
אמיר אדיבי: לגבי הנתונים שטענתם שהשוק מדווח.
אמיר אדיבי: השוק מדווח על סך נכסים ולא על מספר לקוחות.
אמיר אדיבי: מאיפה מגיעים הנתונים?
דודו לביא: אנחנו הפצנו פנייה ייעודית לחברות לניהול תיקים במסגרת שאלון שבו הן התבקשו למסור לידינו מגוון רחב יותר של נתונים שלא מיועד לפרסום.
דודו לביא: בין יתר הנתונים שקיבלנו, יש גם נתון על מספר לקוחות המנוהלים ובהסתמך על הנתונים האלה שקיבלנו הכנו וגיבשנו אותם.
אמנון כהן: יכול להיות שלא דיווחתם.
דודו לביא: גם לגופו של עניין, המבחנים שנקבעו הם מבחנים שמבוססים על ההנחה שחברה שמנהלת למעלה מאלף לקוחות צריכה להתנהל בהתאם לכללים של ממשל תאגידי מהסוג הזה והעיקרון לפיו צריכה להיות הקבלה בין היקף נכסים מנוהל למספר לקוחות מנוהל הוא לא בהכרח תקף.
דודו לביא: יש כאן תחליפיות בין שני הקריטריונים.
דניאל אילון: אולי עוד מילה על הלקוחות.
דניאל אילון: תשימו לב שההוראות של ממשל תאגידי אלה חלות על תאגידים מדווחים ושם מבחן הכניסה הוא 35 בעלי מניות.
דניאל אילון: עדיין בין 35 לאלף יש מרווח מאוד גדול וגם מספר המעוניינים במשאל התאגידי, יש לו חשיבות ולא רק לכסף המנוהל.
ציון פיניאן: אנחנו נצביע על החוק.
ציון פיניאן: אנחנו מצביעים על הצעת חוק שיפור חובות ממשל תאגידי למנהלי קרנות ומנהלי תיקים, התשע"א-2011, הצעתם של חבר הכנסת אמנון כהן וחבריו.
ציון פיניאן: ה צ ב ע ה הצעת החוק אושרה פה אחד הצעת החוק אושרה לקריאה ראשונה.
אמנון כהן: אני רוצה לומר תודה רבה לרשות לניירות ערך ולידידי שוני אלבק.
אמנון כהן: לפרוטוקול אני שוב אומר שכבודו יבחן את הסוגיה להישאר ולהמשיך את העשייה למען הציבור ובינתיים לא לעשות לביתו אלא בעוד חמש שנים אנחנו נדאג לביתך.
דניאל אילון: אולי הוא יהיה חבר כנסת.
אמנון כהן: אולי.
אמנון כהן: אני אמליץ לרב עובדיה יוסף שאתה תיכנס לרשימת ש"ס בבחירות הבאות.
שמשון אלבק: אני שותק.
שמשון אלבק: פי מלא מים.
שמשון אלבק: אני מודה לידידי אמנון כהן.
ציון פיניאן: על סדר היום הצעת חוק השקעות משותפות בנאמנות (תיקון – פרסום תשקיף בעיתון), התשע"א-2010, הצעתם של חברי הכנסת: ציון פיניאן, ראלב מג'אדלה, פניה קירשנבאום, שי חרמש, אמנון כהן, משה גפני.
אמנון כהן: במקום חיים אורון, אנחנו מוסיפים את זהבה גלאון.
אחמד טיבי: מי היוזמים?
ציון פיניאן: אחמד טיבי, ציון פיניאן, ראלב מג'אדלה, פניה קירשנבאום, שי חרמש, אמנון כהן, משה גפני וחיים אורון.
שי חרמש: אחמד טיבי לא מופיע.
אמנון כהן: הוא הצטרף לעת הזאת.
ציון פיניאן: אני מאפשר לחבר הכנסת אחמד טיבי להסביר את ההצעה.
ציון פיניאן: כאמור, ההצעה היא הצעת חוק השקעות משותפות בנאמנות.
אחמד טיבי: אני נותן לך את הבמה.
ציון פיניאן: על פי מצב הדברים שהיה עד היום, נדרש פרסום בעיתונות של התשקיף.
ציון פיניאן: דרישה זו שונתה לאחרונה כך שעיקר הפרסום נדרש מעתה באינטרנט.
ציון פיניאן: הצעת החוק האמורה נועדה להשיב את המצב לקדמותו כפי שהיה נהוג ממש עד לעת האחרונה ולהמשיך את הפרסום בעיתונות שהנו עדיין אמצעי ההפצה והפרסום הרחב והיעיל ביותר במדינת ישראל.
ציון פיניאן: זאת בערך גולת הכותרת של ההצעה.
אמנון כהן: עוד משפט אדוני.
אמנון כהן: אנחנו המציעים.
אמנון כהן: אדוני היושב ראש, אנחנו הצענו את הצעת החוק מאחר שבהחלטות האחרונות של רשות ניירות ערך המגמה הייתה שהשליטה והפרסום יהיה באינטרנט ואנחנו סברנו שעדיין אלה שמשקיעים בקרנות הנאמנות, עדיין מסתכלים בעיתונות הכתובה.
אמנון כהן: לכן הפרסום צריך להיות גם בעיתונות הכתובה.
אמנון כהן: זה לא במקום אלא גם באינטרנט וגם בעיתונות הכתובה.
אמנון כהן: לכן האלמנט הזה שכבודו הציע ואנחנו הצטרפנו להצעת החוק, זה באמת לא להסתיר שום דבר, הכול יהיה שיקוף והציבור המשקיע, אם יש לו את היכולת להגיע לאינטרנט, הוא יגיע לאינטרנט, ואם אין לו את היכולת הזאת והוא עדיין לא בקיא ברזי האינטרנט, זה יהיה גם בעיתונות הכתובה כך שהוא יוכל לעקוב אחרי ההשקעות שלו בקרנות הנאמנות, כך שלא יהיה כאן מצב של הסתרה או מניעת אינפורמציה או אי זליגת אינפורמציה לאנשים שרוצים לעקוב אחרי הכסף שהם משקיעים בקרנות הנאמנות.
ציון פיניאן: מישהו מחברי הכנסת היוזמים רוצה להתייחס?
אחמד טיבי: מדובר בהצעה חיובית.
שי חרמש: חרף העובדה שלא יזמת.
שי חרמש: כמי ששותף להצעת החוק, אני לפחות רוצה לתת גילוי נאות כאן ולומר שאני לא מאמין שמי שלא יודע להשתמש באינטרנט משקיע בקרנות נאמנות על סמך תשקיף שהוא קורא בעיתון.
שי חרמש: אצלי זאת גם מגבלת ראייה, כי זה באותיות מאוד קטנות.
אחמד טיבי: באינטרנט?
שי חרמש: לא, באינטרנט הוא יכול להגדיל את הפונטים ואין בעיה.
שי חרמש: אני מדבר על העיתון.
שי חרמש: אני אומר שאם זה חלק מסיוע במערכת של עיתונות ציבורית רחבה, זה אולי נימוק שצריך להוביל את זה אבל אני לא בטוח שהשקיפות באה דרך תשקיף בעיתון.
שי חרמש: אני לא מאמין שמישהו קונה קרנות נאמנות על סמך תשקיף בעיתון, ואם זה כך – זה נראה לי מאוד מאוד מוזר.
רונית תירוש: לחרדים אסור להשתמש באינטרנט.
רונית תירוש: החרדים מבינים את התשקיף אבל אסור להם להשתמש באינטרנט.
שי חרמש: החרדים שמשקיעים לא קוראים לא באינטרנט ולא בעיתון.
אמנון כהן: למה לא קוראים?
אמנון כהן: קוראים.
שי חרמש: אני לא נגד החוק ואני גם בין יוזמיו, אבל אני אומר כאן בגילוי הכי נאות שאפשר.
אמנון כהן: בגילוי נאות אני אומר לך שיש ציבור שהוא לא משתמש באינטרנט ורוצה לעקוב אחרי השקעותיו, ואת זה הוא יכול לעשות באמצעות העיתונות הכתובה.
שי חרמש: הבעיה המרכזית שלו, זאת הכריכה הקדמית של קרן הנאמנות.
שי חרמש: עזבו את השטויות האלה.
אמנון כהן: כל אחד מייצג את הציבור שלו.
שי חרמש: אני אומר שוב שאני חושב שצריך לסייע לעיתונות הארצית ויש עיתונות שמסתייעת בדרכים אחרות והדברים ברורים וידועים.
שי חרמש: אם זאת תרומתנו הצנועה, דרך המערכת הזאת לתת סיוע בעניין הזה – ואני אומר בגילוי הכי נאות – בסדר.
שי חרמש: אני חתום על הצעת החוק ואני רוצה לומר גם מה המניע.
שי חרמש: המניע הוא לא גילוי נאות, המניע הוא לא שהכריכה הקדמית משכנעת אנשים להשקיע או לא להשקיע.
שי חרמש: עצם העובדה שיש כריכה פנימית כבר בעצם מגדיר את הצעת הכוונה.
שי חרמש: ניירות בקרנות נאמנות לא קונים דרך כריכה קדמית.
שי חרמש: אם יש כאן איזשהו סיוע עקיף כדי שתהיה עיתונות יותר רחבה, שלא תלויה רק בספונסרים גדולים, זאת תרומתי הצנועה לעניין, אבל את הגילוי הנאות היה נחוץ לומר כאן בצורה ישירה.
ציון פיניאן: חבר הכנסת ראלב מג'אדלה.
גאלב מג'אדלה: לסוף דבריו של חבר הכנסת שי חרמש.
גאלב מג'אדלה: מה שאתה אומר, זה נכון אבל זה רק מחזק את הצעת החוק.
גאלב מג'אדלה: אני רוצה לגלות לך שיש משקיעים בני שישים פלוס, וגם בגילאי שבעים, שאין להם גישה לאינטרנט היום.
שי חרמש: אז הם צריכים את הכריכה הקדמית.
גאלב מג'אדלה: לא הפרעתי לך.
גאלב מג'אדלה: יתכן שבעוד עשר שנים באמת לא יהיה משקיע אחד שלא תהיה לו גישה לאינטרנט והדברים ישתנו.
גאלב מג'אדלה: נכון לעכשיו, הצעת החוק שלנו היא ראויה, נכונה, טובה, במקום וצריך לקדם אותה.
ציון פיניאן: עוד מישהו מחברי הכנסת?
ציון פיניאן: שוני, בבקשה.
שמשון אלבק: אני מבקש להשיב לאחר שאיגוד הקרנות יאמר את דברו.
רונית תירוש: אני רוצה לחזק את דבריו של שי חרמש.
רונית תירוש: אני באמת חושבת שיש כאן באופן מוסתר אולי, אבל צריך להעלות את זה על השולחן, ניסיון לעזור לעיתונות הכתובה.
רונית תירוש: אני מאוד מאוד מאוד מצדדת בעיתונות הכתובה.
רונית תירוש: אני לא מאלה שקוראות ספר באינטרנט.
רונית תירוש: אני אומרת בגלוי שאם זה מסייע להם תקציבית וכספית להמשיך ולממן הוצאת עיתונים – והרי לא רוצים לסמוך רק על עיתון שניתן חינם – אני חושבת שצריך לסייע גם בדרך הזאת וצריך לומר את זה באופן גלוי.
ציון פיניאן: איגוד הקרנות.
עודד אופק: כאיגוד אנחנו שמחים שסוף כל סוף ההסבר האמיתי להצעת החוק עולה על השולחן כי עד כה הוא לא הופיע בנוסח הצעת החוק.
עודד אופק: אני רוצה להמשיך את דבריו של חבר הכנסת חרמש.
עודד אופק: אני רוצה גם שיבינו מה בעצם עומד להתפרסם.
עודד אופק: אם אתם מתייחסים לגברת כהן מחדרה כמשקיעה ביחידת של קרנות נאמנות.
רונית תירוש: למה לא מר כהן?
עודד אופק: מר וגברת כהן מחדרה.
שי חרמש: משפחת כהן מחדרה.
אמנון כהן: למה כהן?
אמנון כהן: מה יש לכם נגד כוהנים?
אמנון כהן: קריאה: למה חדרה?
עודד אופק: מר כהן שעכשיו עומד לקרוא בעיתון את כריכת התשקיף, כל הנתונים הרלוונטיים שהוא או היא יכלו להבין כמו השקעות עיקריות, כמו התשואה של הקרן שמופיעה לפחות במספרים, ונניח שאותו אדם פשוט יכול איכשהו להבין את המספרים, השקעות חשיפות, כל הנתונים האלה בכלל לא מופיעים על הכריכה.
עודד אופק: מה שימצאו מר וגברת כהן מחדרה זה את החשיפה בקרן לאגרות חוב שלא תפחת מ-75 אחוזים מהשווי הנקי של נכסי הקרן ודירוג איגרות החוב יהיה טריפל B מינוס או טריפל B פלוס.
עודד אופק: מה הגברת כהן מחדרה מבינה בזה?
עודד אופק: אינני יודע.
רונית תירוש: תשאל מה רונית תירוש תבין מזה.
שי חרמש: רונית מבינה.
שי חרמש: ראינו בחוק הקודם שהיא מבינה.
עודד אופק: מה הם גורמי הסיכון והדיסקליימר שמופיע לצד גורמי הסיכון?
עודד אופק: כל הנתונים האלה, הסיווג לכותרות משנה, כותרות מאפיינות ראשיות, הם בכלל לא יבינו מה הם קוראים בכריכה.
עודד אופק: ככל שהיה טיעון שהנתונים הרלוונטיים שהם בכלל יכולים להבין מופיעים שם, הם כבר לא מופיעים ולהבנתנו זה משמיט את הקרקע מתחת לטיעון הזה.
עודד אופק: שאלה היא האם סיוע לעיתונות הכתובה צריך לבוא על חשבון כיסו של גוף אחר.
עודד אופק: האם קניינו של אחד צריך לבוא על חשבון קניינו של אחר.
עודד אופק: אני לא בטוח.
עודד אופק: פגיעה בזכות הקניין של מישהו אחר רק כדי לקדם את הקניין הפרטי של גוף אחר.
ציון פיניאן: זה לא רק סיוע לתקשורת אלא זה סיוע גם למשקיעים עצמם.
עודד אופק: אני מתייחס לטיעון שהועלה כאן, שזה יסייע לעיתונות הכתובה.
עודד אופק: אנחנו טוענים דרך אגב – ועוד שנייה אני גם אסביר לכם מדוע אנחנו חושבים כך ---
ציון פיניאן: אני מבקש בקצרה, כי יש לנו עוד דיון.
עודד אופק: אגב, אנחנו שלחנו מכתב מקדים.
ציון פיניאן: קיבלנו את המכתב.
עודד אופק: למרות שהבנו ממנהל הוועדה שזה לא התקבל.
ציון פיניאן: קיבלתי את זה למייל שלי.
עודד אופק: לדעתנו קידום העניינים של העיתונות הכתובה לא צריך לבוא על חשבון איגוד מנהלי הקרנות, ואם כבר נכנסים לכיוון חשיבתי או לטענה שזה דבר נכון לעשות, מדוע לא לעשות את זה על חשבונם של כל הגופים המקבילים למנהלי הקרנות?
עודד אופק: למה לא על כל התאגידים המדווחים?
עודד אופק: למה לא על כל התאגידים הציבוריים?
עודד אופק: כאן התאגידים המדווחים נדרשים היום לפרסם מודעה על דרך ההפניה.
עודד אופק: כל שינוי חקיקה שחל היום, צמצם את הוראות הפרסום של מודעות בעיתונים לדרך של הפניה.
אמנון כהן: אין לי בעיה להרחיב.
עודד אופק: מצאו שחברי איגוד מנהלי הקרנות, יש להם כנראה כיס עמוק יותר משל העיתונות הכתובה.
עודד אופק: אינני יודע איך הם הגיעו למסקנה הזאת, והיא גם לא מקובלת.
רונית תירוש: אתם לא לוקחים עמלות?
רונית תירוש: אתם תורידו עמלות אם תעברו לאינטרנט?
עודד אופק: לא צריך להתחייב.
רונית תירוש: אני שואלת אם תורידו עמלות אם תעברו לאינטרנט.
רונית תירוש: אם תבטיח שתורידו עמלות, אני אשקול את זה.
עודד אופק: אני לא יודע למה יש כאן איזושהי חשיבה שהעמלות הן כל כך גבוהות.
רונית תירוש: כי דיברת על זכות קניין, על חשבון, כאילו גרענו מהרווחים שלכם.
רונית תירוש: אם אנחנו לא גורעים, זה בסדר.
עודד אופק: אתם לא גורעים מהרווחים.
עודד אופק: אני רוצה להתייחס לכמה היבטים שחשוב שחברי הכנסת ידעו לפני שהם באים לאשר את הצעת החוק.
עודד אופק: אנחנו בדעה אמיתית שהצעת החוק הזאת אינה חוקתית.
עודד אופק: היא פוגעת בזכויות קניין, היא פוגעת בעיקרון של השוויון וכל אלה זכויות חוקתיות על חוקיות שהן גוברות על זכויות חוקיות רגילות.
ציון פיניאן: מדוע לא אמרתם את הדברים האלה לפני שנתיים?
ציון פיניאן: כך היה לפני שנתיים.
עודד אופק: שמו מודעות בעיתונים?
רונית תירוש: זה היה המצב לפני התיקון.
עודד אופק: זה מצב לפני התיקון והיום אנחנו במצב אחר.
עודד אופק: אנחנו במצב קיים.
עודד אופק: יש גם סופיות והסתמכות של גופים שונים על מצב קיים.
עודד אופק: המצב הזה אינו נדרש עוד.
עודד אופק: הייתה חשיבה לאורך שנים האם עוד נדרש הפרסום בעיתונים, אבל מרגע שהגיעו למסקנה שאין צורך בפרסום בעיתונים, אין בו צורך.
גאלב מג'אדלה: איך זה הגיעו למסקנה?
פניה קירשנבאום: מי הגיע למסקנה?
עודד אופק: מיד אני אומר.
עודד אופק: צריך להבין שעכשיו המצב שאתם מבקשים להשיב לקדמותו, הוא על פני מצב קיים.
עודד אופק: לצורך העניין, אם תעשו השוואה שנייה לספרה המשפטית, לא ניתן בדרך כלל לשנות מעשה עשוי ולחזור ממנו.
עודד אופק: ברור שאתם כמחוקקים רשאים, אבל צריך להבין שאתם מצויים במקום שבו כרגע יש הסתמכות של המנהלים על מצב קיים שמפרסמים רק את הכריכה.
עודד אופק: צריך גם להבין את הטיעונים שבבסיס ההצעה שלכם.
עודד אופק: הרי אנחנו יודעים שזה לא רק הגילוי הנאות, אם בכלל, לאותם אנשי כהן מחדרה.
עודד אופק: אני רוצה לומר מי הוא הגוף שמצא לנכון לומר שאין לו צורך של פרסום תשקיף בעיתון.
עודד אופק: רשות ניירות ערך.
עודד אופק: רשות ניירות ערך, בעמדה שהיא הגישה למליאת הרשות, ציינה במפורש.
עודד אופק: רשות ניירות ערך אמרה באופן מפורש בדיונים שהיו לה והתפרסמו והם ידועים לחברי הכנסת שלא התייחסו אליהם: "נערכה בחינה מחודשת של היקף הפרסום הנדרש בעיתונים וצורתו".
עודד אופק: לא אנחנו אמרנו אלא רשות ניירות ערך שהיא הגוף המתאים לבחון באמת מה ההגנה הנדרשת למשקיעים.
עודד אופק: היא הגוף והיא אומרת: "בחינה זו העלתה כי ניתן לשנות את דרישות הפרסום בעיתון בהיקפן דאז – אני מתמצת את הדברים – ועדיין לשמור את ההגנה הנדרשת על ציבור המשקיעים.
עודד אופק: משנה תוקף ניתן לדברים אלה לנוכח קיומו של הדיווח האלקטרוני באמצעות המגנה.
עודד אופק: מהלך זה נעשה – אני מתמצת את הדברים וקופץ מלים – ליצור אחידות ובהירות בעניין הפרסום בעיתונים".
עודד אופק: אחידות ובהירות בעניין הפרסום בעיתונים, זה בגלל שגופים אחרים לא נדרשים לעשות את זה אלא רק אותם מנהלי קרנות.
עודד אופק: מה בין אותה חברה ציבורית שמשקיעה בנפט וגז ושמה על כריכת התשקיף באותיות קידוש לבנה?
ציון פיניאן: אני מבקש לסיים.
ציון פיניאן: תמצת בדקה.
עודד אופק: אדוני, אני נוגע בעיקרים.
עודד אופק: מה לעשות שיש הרבה דברים.
עודד אופק: תאגיד ציבורי שמפרסם על כריכת התשקיף שלו שהוא משקיע בנפט וגז או מפרסם שיש לו הערת עסק חי על גבי כריכת התשקיף, לא נדרש לפרסם את התשקיף בעיתון.
עודד אופק: הוא מפרסם אותו על דרך ההפניה.
עודד אופק: מה בין אותו תאגיד שהציבור משקיע בחוב שלו לצורך העניין והתאגיד צריך להשיב לו את החוב והוא לא נדרש לפרסם את התשקיף בעיתון, שלבטח אם מישהו היה צריך לפרסם את זה בעיתון, זה התאגיד הציבורי.
עודד אופק: מה בין התאגיד הציבורי הזה למנהל קרן ולאותם אנשי כהן מחדרה שיצטרכו לקרוא משהו ולא יבינו אותו בכריכה?
עודד אופק: לתשומת לבכם ולחשיבה שלכם עוד דבר אחד.
עודד אופק: אנחנו כל הזמן מתייחסים לאותם אנשי כהן מחדרה.
עודד אופק: הפרסום בעיתון הוא לצורך העניין בעיתון דה מרקר, אני סתם נותן דוגמאות של עיתונים, כלכליסט, גלובס.
עודד אופק: האם למישהו כאן יש ספק שהאנשים האלה לא קוראים את העיתונים אלה ולא קונים אותם?
עודד אופק: אותם אנשים פשוטים שאנחנו מתייחסים אליהם, ממילא אין להם נגישות לעיתונים האלה כדי לקרוא את הכריכה של התשקיף, כך שגם הטיעון הזה הוא לא רלוונטי לצורך העניין.
רונית תירוש: אני רוצה לשאול אותו שאלה.
רונית תירוש: הוא העלה טיעונים ראויים ואני רוצה לומר משהו.
רונית תירוש: עזוב עכשיו את העזרה התקציבית לעיתונים.
רונית תירוש: אני אומרת לך מבחינת נוחות ונגישות.